# Monuments men

Monuments men (lit. ‘Homes dels monuments’) és una pel·lícula germanoestatunidenca de temàtica històrica i bèl·lica de 2014 dirigida per George Clooney, escrita i produïda per Clooney i Grant Heslov, i protagonitzada per Clooney, Matt Damon, Bill Murray, John Goodman, Jean Dujardin, Bob Balaban, Hugh Bonneville i Cate Blanchett. Lleugerament inspirada en el llibre de no-ficció The Monuments Men: Allied Heroes, Nazi Thieves and the Greatest Treasure Hunt in History de Robert M. Edsel i Bret Witter, la història segueix un grup d'Aliats que durant la Segona Guerra Mundial es van dedicar a buscar i salvar obres d'art i altres peces culturalment importants abans que els nazis les destruïssin. TV3 la va doblar al català i va emetre-la per primer cop el 4 de novembre de 2022.

## Argument

El 1943 durant la Segona Guerra Mundial, els Aliats fan grans progressos i fan retrocedir les potències de l'Eix d'Itàlia. Tanmateix, Frank Stokes (George Clooney) convenç al president dels Estats Units quan li remarca que la victòria tindrà poc sentit si els tresors artístics de la cultura occidental es perden durant la guerra. D'aquesta manera, a Stokes se li encomana la tasca de reunir un grup d'homes anomenats els "Monuments Men", format per set directors de museu, conservadors i historiadors de l'art, que tindrien el deure de guiar als aliats en la recerca de l'art perdut per tal de retornar-lo als seus propietaris.

## Repartiment

| Intèrpret | Personatge |
| George Clooney | Frank Stokes (inspirat en el personatge real George L. Stout) |
| Matt Damon | James Granger (inspirat en el personatge real James Rorimer) |
| Bill Murray | Richard Campbell |
| Cate Blanchett | Claire Simone (inspirada en la personatge real Rose Valland) |
| John Goodman | Walter Garfield (inspirat en el personatge real Walker Hancock) |
| Jean Dujardin | Jean Claude Clermont (inspirat en el personatge real Jacques Jaujard) |
| Hugh Bonneville | Donald Jeffries |
| Sam Hazeldine | Coronel Langton |
| Bob Balaban | Preston Savitz |
| Dimitri Leonidas | Sam Epstein |

## Producció

The Monuments Men és una coproducció germanoestatunidenca de Columbia Pictures (en associació amb 20th Century Fox) i l'estudi alemany Babelsberg. La pel·lícula va ser finançada pel Fons Federal del Cinema Alemany (DFFF) amb €8.5 milions, el Mitteldeutsche Medienförderung, el Medienboard Berlin-Brandenburg i també pel Medien- und Filmgesellschaft de Baden-Württemberg. El càsting va començar el febrer de 2013 pels centenars d'extres necessaris per les escenes militars.
La fotografia va iniciar-se el març de 2013 als Estudis Babelsberg de Potsdam (Brandenburg, Alemanya) i a Harz. Les mines de Bad Grund, especialment les de Wiemannsbucht i les Grube Hilfe Gottes es van utilitzar per a les escenes d'exteriors. Altres localitzacions van ser els municipis de Lautenthal, Clausthal-Zellerfeld, Goslar, Halberstadt i Osterwieck. Altres escenes que incloïen avions i la base aèria americana, es van rodar a l'Imperial War Museum Duxford de Cambridgeshire (Anglaterra).

### Càsting

El personatge de James Granger havia estat assignat en un primer moment a Daniel Craig. Però aquest va haver-hi de renunciar poc abans de l'inici per problemes d'agenda. Al final, el paper es va donar a Matt Damon.

## Referències

* ↑ Scott Foundas. «In his fifth directorial feature, George Clooney transforms a fascinating art-world detective story into a surprisingly lifeless prestige picture.». Variety, 29-01-2014. [Consulta: 28 febrer 2014].
* ↑ Michael Rosser. «Monuments Men heading to Berlin». Screen Daily, 08-11-2013. [Consulta: 28 febrer 2014].
* ↑ «George Clooney Sets Daniel Craig, Bill Murray, Cate Blanchett, Jean Dujardin For WWII Drama ‘The Monuments Men'». Deadline. [Consulta: 18 novembre 2012].
* ↑ «Directors' Page». Monuments Men Foundation for the Preservation of Art. Arxivat de l'original el 2012-03-31. [Consulta: 5 març 2013].
* ↑ «Set experts en art contra el Tercer Reich a "Monuments men", "La gran pel·lícula"». TV3, 02-11-2022. [Consulta: 4 novembre 2022].
* ↑ «Monuments men». ésAdir. [Consulta: 18 desembre 2022].
* ↑ «THE MONUMENTS MEN, Directed by and Starring George Clooney, Begins Production in Germany». Studio Babelsberg, 06-03-2013. Arxivat de l'original el 16 d’agost 2018 [Consulta: 28 febrer 2014].
* ↑ «Produktionsspiegel 2014» (en alemany) p. 32. Deutscher Filmförderfonds, 06-01-2014. Arxivat de l'original el 2014-03-21. [Consulta: 20 març 2014].
* ↑ «Rekordwert für den Deutschen Filmförderfonds». Bundesregierung - Federal Republic of Germany, 24-01-2014. Arxivat de l'original el 16 d’agost 2018. [Consulta: 14 febrer 2014].
* ↑ «George Clooney zurück in Berlin: Studio Babelsberg Koproduktion Monuments Men – Ungewöhnliche Helden hat Premiere auf der Berlinale». Studio Babelsberg, 08-11-2013. Arxivat de l'original el 16 d’agost 2018 [Consulta: 28 febrer 2014].
* ↑ «Komparsen für Clooney-Film in Babelsberg gesucht». Berlin.de, Official Berlin press release (en alemany). [Consulta: 25 gener 2013].
* ↑ «Tausende Berliner Männer als Komparsen für die Dreharbeiten des historischen Kinofilmes THE MONUMENTS MEN» (en german (appears to be accessible only if the browser's language is german.)). Babelsberg Studios press release, 26-01-2013. Arxivat de l'original el 16 d’agost 2018. [Consulta: 8 setembre 2013].
* ↑ «IN PICTURES: Hollywood stars come to Cambridge as George Clooney films Monuments Men with Matt Damon and John Goodman». Arxivat de l'original el 29 d’octubre 2013. [Consulta: 30 maig 2013].
* ↑ «George Clooney and Matt Damon try out Cambridge gym». [Consulta: 5 juny 2013].